Source: https://www.impact.ro/de-cati-bani-au-nevoie-romanii-pe-luna-pentru-un-trai-decent-guvernul-somat-de-ccr-sa-ajusteze-salariile-63500.html?utm_source=Descopera.ro&utm_medium=website&utm_campaign=fidmee
Timestamp: 2020-08-03 14:54:04+00:00

Document:
De câți bani au nevoie românii, pe lună, pentru un trai decent. Guvernul, somat de CCR să ajusteze salariile - IMPACT
De câți bani au nevoie românii, pe lună, pentru un trai decent. Guvernul, somat de CCR să ajusteze salariile
Andrei Cezar, 13:05, 2020-07-15
O familie cu doi copii ar trebui să aibă un venit de 7.000 de lei pe lună pentru un trai decent. Aceasta este valoarea coșului minim de consum votată de Pralament la începutul lunii iunie. După sesizarea de neconstituționalitate a PNL asupra acestei legi, CCR a decis că prevederile actului normativ sunt constituționale.
Guvernul, somat de CCR să ajusteze salariile
În urma deciziei Curții Constituționale a României, Guvernul va fi obligat să coreleze salariul minim pe economie cu valoarea coșului lunar pentru un trai decent. Această valoare este calculată la aproape 7.000 de lei pentru o famiie cu doi copii, potrivit Adevarul.ro.
Obiecțiile de neconstituționalitate ridicate de PNL, după adoptarea actului normativ în Parlament nu au avut temei juridic, consideră reprezentanții CNS Cartel Alfa.
„Curtea Constituţională a României (CCR) a decis azi (marţi – n. red.) asupra sesizării referitoare la neconstituţionalitatea Legii pentru modificarea şi completarea Ordonanţei de urgenţă a Guvernului nr.217/2000 privind aprobarea coşului minim de consum lunar.
Legea a fost atacată la CCR de Grupul parlamentar al Partidul Naţional Liberal (PNL), pe data de 10 iunie, imediat după adoptare. Azi, CCR a respins sesizarea de neconstituţionalitate a grupului PNL. Obiecţiile de neconstituţionalitate ridicate de Partidul Naţional Liberal nu se susţin. Mai mult decât atât, legea cu privire la care s-a ridicat obiecţia de neconstituţionalitate răspunde prin conţinutul său unei prevederi constituţionale şi anume articolului 47 din Constituţia României care stipulează la alin.1) că statul este obligat să ia măsuri de dezvoltare economică şi de protecţie socială, de natură să asigure cetăţenilor un nivel de trai decent. Salariaţii din România au nevoie de o lege care să reafirme dreptul lor la o viaţă decentă şi să operaţionalizeze conceptul de trai decent prevăzut în Constituţia ţării.
Tot conform Constituţiei, România este un stat social, iar caracterul social este şi trebuie să fie reflectat în actele legislative şi politicile publice concrete care conferă substanţă şi conţinut concret acestei prevederi constituţionale, precum e legea pentru modificarea şi completarea Ordonanţei de urgenţă a Guvernului nr.217/2000 privind aprobarea coşului minim de consum lunar”, se arată într-un comunicat al sindicatului Cartel Alfa.
Ce reprezintă coșul minim de consum
Coșul minim de consum înseamnă nevoile biologice și sociale ale unei familii (mancare, medicamente, cheltuieli de transport, sau chiar plata unor cursuri ori cumpărarea unor bilete la teatru), transpuse în bani. Acest calcul este folosit orientativ la stabilirea salariului minim brut, potrivit Europafm.ro.
FRF şi LPF au ales cum se va decide titlul în Liga 1! Ce se...

References: CCR 
 CCR 
 CCR 
 CCR 
 CCR 
 CCR